See on Tartu ülikooli ökoloogia ja maateaduste instituudi teaduri Marko Mägi tehtud hinnanguline arvutus lähtuvalt kahest näitajast: parasvöötmes surmab üks miisu aastas kuni 30–48 linnukest ning Eestis elab selliseid umbes veerand miljonit (248 000). Nii saabki kokku umbes 7–11 miljonit lindu.

Kui kassid toituks ainult lindudest ning jahiks neid tiivulisi, kes inimese läheduses elavad, võiks nad aastaga otsa peale teha kõigile Eestimaa suitsupääsukestele, linavästrikele, metsvintidele ja punarindadele. Õnneks murravad kassid valdavalt siiski närilisi ja pisiimetajaid. Ja õnneks tegutsevad kassid linnades ja asulates. Looduses elavad linnud ja närilised kiisude pärast muretsema ei pea.